Lonstad meldte seg ut av FrP høsten 2000. Bakgrunnen var striden mellom FrP-formann Carl I. Hagen og leder i Oslo FrP, Dag Danielsen. Striden endte med at FrP sentralt vedtok å suspendere styret i Oslo Fremskrittsparti. Dette førte til at bystyregruppen til FrP i Oslo sprakk, da Lonstad sammen med Sissel Dagslet, Tore Egge, Nils Chr. Dahl og Kjell Grønnevik ble uavhengige representanter.